|  |
| --- |
| Til Skyttersamlagene |
| **Skytterlagene** |  |
|  |  |
|  | **11. september 2013** |

**INNBYDELSE TIL SKYTEINSTRUKTØRKURS II**

Vi har gleden av å innby til Skyteinstruktørkurs II. Kurset avholdes ved Heimevernets skole- og kompetansesenter på Dombås, 7.- 10. november 2013. Oppmøte onsdag 6/11 (kveld).

Kurset bygger videre på pensum for Skyteinstruktørkurs I.

Målsettingen med kurset er bl.a. at eleven skal kunne være konsulenter i spørsmål vedrørende ungdomsarbeid og treningsspørsmål, kunne instruere i aktuelle våpens oppbygging og funksjon, samt kunne fastslå og utbedre mindre feil ved våpen. Kurset gir også opplæring i håndladning av rifleammunisjon.

Kursdeltakeren får dekket utgiftene til reise etter statens bestemmelser og de får fritt opphold under kurset. Elevene får kurspenger etter gjeldende satser.

**Følgende retningslinjer og krav til elevene skal følges:**

1. Elevene skal ha gjennomgått Skyteinstruktørkurs I tidligere.
2. Skyteinstruktørkurs I skal ha vært gj.ført i 2011 eller tidligere (2010, 2009 osv.)
3. Elevene skal ha vært aktive klasseskyttere og skyteinstruktører i skytterlag
de siste 2 år.
4. All påmelding skjer via samlagene.
5. Vi ber om at samlagene gir anbefaling på elever som har vist interesse for instruksjons- og lederarbeid i skytterlag.

Alle som ønsker å delta melder fra til eget samlag. Samlaget melder deretter på elevene via ”Påmelding” på www.dfs.no. **Påmeldingsfristen er 14. oktober 2013**.

Vi ønsker lykke til i arbeidet med å finne dyktige elever.

Med vennlig hilsen

Runar Sørensen

Utdanningskonsulent